CELEX: 62019TA0504
Language: mt
Date: 2021-04-14 00:00:00
Title: Kawża T-504/19: Sentenza tal-Qorti Ġenerali tal-14 ta’ April 2021 – Crédit lyonnais vs BĊE (“Politika ekonomika u monetarja – Superviżjoni prudenzjali ta’ istituzzjonijiet ta’ kreditu – Artikolu 4(1)(d) u (3) tar-Regolament (UE) Nru 1024/2013 – Kalkolu tal-proporzjon tal-lieva finanzjarja – Rifjut parzjali tal-BĊE li jawtorizza l-esklużjoni tal-espożizzjonijiet li jissodisfaw ċerti kundizzjonijiet – Artikolu 429(14) tar-Regolament (UE) Nru 575/2013 – Assenza ta’ eżami tal-elementi rilevanti kollha tal-każ ineżami – Awtorità ta’ res judicata – Artikolu 266 TFUE”)

14.6.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 228/28
            
         
      Sentenza tal-Qorti Ġenerali tal-14 ta’ April 2021 – Crédit lyonnais vs BĊE
      (Kawża T-504/19) (1)
      
      (“Politika ekonomika u monetarja - Superviżjoni prudenzjali ta’ istituzzjonijiet ta’ kreditu - Artikolu 4(1)(d) u (3) tar-Regolament (UE) Nru 1024/2013 - Kalkolu tal-proporzjon tal-lieva finanzjarja - Rifjut parzjali tal-BĊE li jawtorizza l-esklużjoni tal-espożizzjonijiet li jissodisfaw ċerti kundizzjonijiet - Artikolu 429(14) tar-Regolament (UE) Nru 575/2013 - Assenza ta’ eżami tal-elementi rilevanti kollha tal-każ ineżami - Awtorità ta’ res judicata - Artikolu 266 TFUE”)
      (2021/C 228/38)
      Lingwa tal-kawża: il-Franċiż
      
         Partijiet
      
      
         Rikorrent: Crédit lyonnais (Lyon, Franza) (rappreżentanti: A. Champsaur u A. Delors, avocates)
      
         Konvenut: Il-Bank Ċentrali Ewropew (rappreżentanti: J. Poscia, R. Ugena u F. Bonnard, aġenti, assistiti minn H.-G. Kamann, avukat)
      
         Suġġett
      
      Talba bbażata fuq l-Artikolu 263 TFUE u intiża għall-annullament tad-Deċiżjoni tal-BĊE ECB-SSM-2019-FRCAG-39 tat-3 ta’ Mejju 2019 mogħtija skont l-Artikolu 4(1)(d) u l-Artikolu 10 tar-Regolament tal-Kunsill (UE) Nru 1024/2013 tal-15 ta’ Ottubru 2013 li jikkonferixxi kompiti speċifiċi lill-Bank Ċentrali Ewropew fir-rigward ta’ politiki relatati mas-superviżjoni prudenzjali ta’ istituzzjonijiet ta’ kreditu (ĠU 2013, L 287, p. 63), u l-Artikolu 429(14) tar-Regolament (UE) Nru 575/2013 tal-Parlament Ewropew u tal-Kunsill tas-26 ta’ Ġunju 2013 dwar ir-rekwiżiti prudenzjali għall-istituzzjonijiet ta’ kreditu u d-ditti tal-investiment u li jemenda r-Regolament (UE) Nru 648/2012 (ĠU 2013, L 176, p. 1, rettifiki fil-ĠU 2013, L 208, p. 68, u fil-ĠU 2013, L 321, p. 6), sa fejn tirrifjuta li tawtorizza lir-rikorrenti teskludi ċerti espożizzjonijiet mill-kalkolu tal-proporzjon tal-lieva finanzjarja.
      
         Dispożittiv
      
      
                  1)
               
               
                  Id-Deċiżjoni ECB-SSM-2019-FRCAG-39 tal-Bank Ċentrali Ewropew (BĊE) tat-3 ta’ Mejju 2019 hija annullata sa fejn tirrifjuta lil Crédit lyonnais milli teskludi mill-kalkolu tal-proporzjon tal-lieva finanzjarja tagħha 34 % tal-espożizzjonijiet tagħha għall-Caisse des dépôts et consignations.
               
            
                  2)
               
               
                  Il-BĊE huwa kkundannat għall-ispejjeż.
               
            
         (1)  ĠU C 312, 16.9.2019.